open-index/open-wikipedia-markdown huggingface dataset:
Μικρό Θέατρο Μονής Λαζαριστών

Το **Μικρό Θέατρο Μονής Λαζαριστών** είναι θέατρο το οποίο βρίσκεται εντός του ομώνυμου χώρου πολιτισμού, στα περίχωρα της Θεσσαλονίκης, στην Ελλάδα.

## Τοποθεσία
Το κτίριο βρίσκεται επί του αριθμού 25-27 της Οδού Κολοκοτρώνη, στη Σταυρούπολη Θεσσαλονίκης. Αποτελεί μέρος ομώνυμου ευρύτερου χώρου πολιτισμού ο οποίος στεγάζεται εντός της πρώην Μονής Λαζαριστών.

## Ιστορία και περιγραφή
Συνολικής χωρητικότητας 150 θέσεων, ο συγκεκριμένος χώρος βρίσκεται σε λειτουργία από το 1997, ημερομηνία κατά την οποία και ολοκληρώθηκαν οι εργασίες αναστήλωσης του ευρύτερου κτιριακού συγκροτήματος, οι οποίες και έλαβαν χώρα στο πλαίσιο προετοιμασιών των εκδηλώσεων που συνόδευσαν την ανάδειξη της Θεσσαλονίκης ως πολιτισμικής πρωτεύουσας της Ευρώπης. Έκτοτε, αποτελεί, σε μόνιμη βάση, χώρο διεξαγωγής θεατρικών παραστάσεων, συναυλιών, εκθέσεων, καθώς και άλλης μορφής εκδηλώσεων.

## Παραπομπές


Κατηγορία:Θεατρικοί χώροι στη Θεσσαλονίκη
Ξηρόλοφος Πρέβεζας

Ο **Ξηρόλοφος** είναι μικρός οικισμός της Ηπείρου στην Περιφερειακή Ενότητα Πρεβέζης.

## Γενικά στοιχεία
Το Ξηρόλοφος βρίσκεται προς τα όρια με την Περιφερειακή Ενότητα Θεσπρωτίας, δίπλα και ανατολικά από το Σταυροχώρι, σε υψόμετρο 20 μέτρα. Απέχει περίπου 5 χλμ. ΒΔ. από το Καναλλάκι (έδρα του δήμου) και 23 χλμ. Α.-ΝΑ. από την Πάργα ενώ δυτικά του χωριού περνάει ο Αχέροντας ποταμός. Αναφέρεται επίσημα για πρώτη φορά, ως ξεχωριστός οικισμός, το 1961 την ονομασία *Παναγία*, να απογράφεται στην τότε κοινότητα Σταυροχωρίου. Το 1963 με το ΦΕΚ 91Α - 13/06/1963 μετονομάστηκε σε Ξηρόλοφος. Σύμφωνα με το Πρόγραμμα «Καλλικράτης», μαζί με το Σταυροχώρι αποτελούν την κοινότητα Σταυροχωρίου που υπάγεται στη Δημοτική Ενότητα Φαναρίου του δήμου Πάργας και σύμφωνα με την απογραφή 2011 έχει πληθυσμό 13 κατοίκους. Οι απογραφές πληθυσμού μετά τον Β' Παγκόσμιο Πόλεμο είναι: 

## Παραπομπές


Κατηγορία:Χωριά της περιφερειακής ενότητας Πρέβεζας
Κατηγορία:Δήμος Πάργας
Νικόλαος Κόπτσης

Ο **Νικόλαος Κόπτσης** καταγόταν από τη Μπάλτζα (σήμερα ονομάζεται Μελισσοχώρι, δήμου Μυγδονίας) και συμμετείχε ενεργά στον Μακεδονικό Αγώνα. 

Διετέλεσε πρώτος πρόεδρος της Μπάλτζας μετά την απελευθέρωση το 1912 και παρασημοφορήθηκε για την προσφορά του στην πατρίδα από τον ίδιο τον βασιλέα Κωνσταντίνο Α', ενώ είχε παρασημοφορηθεί με το μέγιστο παράσημο του Σουλτάνου για την ανθρωπιά του και την ανδραγαθία του. 

## Βιογραφία
Ο Νικόλαος Κόπτσης γεννήθηκε στην Μπάλτζα (Μελισσοχώρι) το έτος 1868. Μυήθηκε στον Μακεδονικό Αγώνα και υπήρξε ο κύριος διοργανωτής του εντόπιου κομιτάτου. Είχε στενή συνεργασία με τον πρόξενο Λάμπρο Κορομηλά και τον καπετάνιο Ζώη.

Από το 1910 έως το 1920 ως πρόεδρος του χωριού πρόσφερε τις υπηρεσίες του. Ο Μακεδονομάχος προσέφερε υπηρεσία στην απελευθέρωση της Θεσσαλονίκης. Ο Κόπτσης παρασημοφορήθηκε από την υψηλή Πύλη με το μέγιστο παράσημο του Σουλτάνου για την ανθρωπιά του και την ανδραγαθία του, όταν έσωσε από βέβαιο πνιγμό Τούρκο ναύαρχο στο λιμάνι της Θεσαλονίκης.

Αργότερα την 24ην Οκτωβρίου 1912 με δική του πρωτοβουλία, έφιππος με τη συνοδεία δυο αγροφυλάκων, χρησιμοποιώντας το παράσημο του Σουλτάνου, πέρασε τις Τουρκικές γραμμές και παρουσιάστηκε στον διάδοχο Κωνσταντίνο, στο στρατηγείο του Τοψίν (χωριό Γέφυρα). Εκεί ενημέρωσε τον αρχιστράτηγο για την προέλαση και την πρόθεση των Βουλγάρων να καταλάβουν τη Θεσσαλονίκη.

Η πρωτοβουλία αυτή του Νικόλαου Κόπτση τιμήθηκε ως έπρεπε. Οι πολύ σημαντικές πληροφορίες του αναγνωρίστηκαν και σαν αναγνώριση της προσφοράς του, η πατρίδα του απένειμε το δίπλωμα και το παράσημο του Αργυρού Σταυρού των ιπποτών του Τάγματος Σωτήρος . Η παρασημοφορία έγινε από τον ίδιο τον Βασιλέα Κωνσταντίνο Α' με τον οποίο είχε πάντοτε επαφή στο χωριό του, σαν φίλος αλλά και πρόεδρος της κοινότητος που ήταν.

Απεβίωσε το 1920. 

## Πηγές
* Δημήτριος Ιωάν. Καμπασακάλης, Ιστορία της Μπάλτζας (Μελισσοχώρι-Θεσσαλονίκη)

Κατηγορία:Μακεδονομάχοι
Λίνα Λαμπράκη

Η **Λίνα Λαμπράκη** (Κομοτηνή, 1935 - Θεσσαλονίκη, 28 Απριλίου 2013) ήταν Ελληνίδα ηθοποιός θεάτρου.

## Βιογραφία
Γεννημένη το 1935 στην Κομοτηνή της Θράκης, η Λίνα Λαμπράκη φοίτησε στη Δραματική Σχολή του Λυκούργου Σταυράκου, στην Αθήνα.

Το 1971, μετέβη στη Θεσσαλονίκη, προκειμένου να εργαστεί για λογαριασμό του Κρατικού Θεάτρου Βορείου Ελλάδος, συνεργασία η οποία και διήρκεσε για ολόκληρο το υπόλοιπο της ζωής της. Η πρώτης της συμμετοχή ως ηθοποιού έλαβε χώρα το 1972, στην παράσταση «Ιφιγένεια εν Ταύροις» του Ευριπίδη.

Μεταξύ των σημαντικότερων επιτυχιών της περιλαμβάνονται, μεταξύ άλλων, η συμμετοχή της στην παράσταση «Ηλέκτρα» του Σοφοκλή, το 1975, σε σκηνοθεσία του Μίνου Βολανάκη, η οποία και υπήρξε καθοριστικής σημασίας για τη συνέχεια της επαγγελματικής σταδιοδρομίας της.

Κατά τη διάρκεια της περιόδου μεταξύ 1978 και 1980, υπήρξε μέλος της τοπικής Αντιπροσωπευτικής Επιτροπής του Σωματείου Ελλήνων Ηθοποιών, καθώς και, κατά τη διάρκεια της περιόδου μεταξύ 1981 και 1983, μέλος του διοικητικού συμβουλίου του Κρατικού Θέατρου Βορείου Ελλάδος. Κατά τη διάρκεια της περιόδου μεταξύ 1989 και 1990, επιχείρησε την ενασχόλησή της με την πολιτική μέσω της υποψηφιότητάς της ως βουλευτή για λογαριασμό του Πανελληνίου Σοσιαλιστικού Κινήματος.

Τελευταία συμμετοχή της υπήρξε η επετειακή παράσταση «Μικρά Διονύσια», το 2011, σε σκηνοθεσία των Γιάννη Ρήγα και Γρηγόρη Καραντινάκη, στο πλαίσιο του εορτασμού των 50 ετών ιστορίας του Κρατικού Θεάτρου Βορείου Ελλάδος.

Μετά το πέρας της επαγγελματικής σταδιοδρομίας της ως ηθοποιού, ακολούθησε σταδιοδρομία ως καθηγήτρια υποκριτικής εντός της Δραματικής Σχολής του Κρατικού Θεάτρου Βορείου Ελλάδος.

Απεβίωσε στις 28 Απριλίου 2013, στην πόλη της Θεσσαλονίκης όπου και κατοικούσε, ενώ η κηδεία της έλαβε χώρα μερικές ημέρες αργότερα, πιο συγκεκριμένα στις 29 Απριλίου 2013, εντός της εκκλησίας της Αναστάσεως του Σωτήρος, στη Θέρμη.

## Παραπομπές


Κατηγορία:Ελληνίδες ηθοποιοί θεάτρου
Ρίτσαρντ Κράσω

Ο **Ρίτσαρντ Κράσω** (αγγλικά: Richard Crashaw) (1613-1649) ήταν Άγγλος ποιητής και κληρικός. Έγραψε ερωτική και θρησκευτική ποίηση με περίτεχνο και δυσπρόσιτο ύφος. Θεωρείται ένας από τους κύριους εκπροσώπους των μεταφυσικών ποιητών του 17ου αιώνα.

## Βιογραφικά στοιχεία
Ο Ρίτσαρντ Κράσω γεννήθηκε περίπου το 1613 στο Λονδίνο και ήταν γιος ενός Αγγλικανού πάστορα με πουριτανικές πεποιθήσεις, ο οποίος είχε τη φήμη του σκληρού φυλλαδιογράφου στον αγώνα κατά του Καθολικισμού. Από πολύ μικρός, σε αντίθεση με τον πατέρα του, τον έλκυε η καθολική λατρεία και οι ύμνοι των Ιησουιτών, τους οποίους μετέφραζε από τα λατινικά. Μετά τον θάνατο του πατέρα του, τελείωσε τη βασική του εκπαίδευση στο Τσάτερχαουζ και έγινε δεκτός στο πανεπιστήμιο του Κέιμπριτζ τον Ιούλιο του 1631. Ενώ σπούδαζε στο διάσημο κολέγιο, δημοσίευσε το πρώτο του έργο με τίτλο *Epigrammatum sacrorum liber* (1634), μια ποιητική συλλογή στα λατινικά.

Αφού πήρε πτυχίο, δίδαξε ως υπότροφος στο κολέγιο Πήτερχαουζ στο Κέιμπριτζ και άρχισε να δημοσιεύει θρησκευτική ποίηση που εξέφραζε μια ξεχωριστή μυστικιστική φύση και ένθερμη χριστιανική πίστη. Το 1639 χειροτονήθηκε ως κληρικός στην Εκκλησία της Αγγλίας.

Κατά τα σκοτεινά χρόνια του Αγγλικού Εμφυλίου Πολέμου, όταν οι Πουριτανοί του Όλιβερ Κρόμγουελ κατέλαβαν τον έλεγχο της πόλης το 1643, λόγω της αυξανόμενης κλίσης του προς τον Καθολικισμό παραιτήθηκε πριν εκδιωχθεί από την ενορία του και βρήκε καταφύγιο πρώτα στο Λέιντεν, μετά στο Παρίσι, όπου το 1645 ασπάστηκε τον καθολικισμό, και τέλος στα Παπικά κράτη. Στη Ρώμη, εγκαταστάθηκε στην υπηρεσία του καρδινάλιου Παλότα, με τη βοήθεια της εξόριστης στο Παρίσι βασίλισσας Ερριέττας Μαρίας, συζύγου του Καρόλου Α΄ της Αγγλίας. Μετά από κάποιες παρεξηγήσεις και διαφωνίες με προσωπικότητες της ρωμαϊκής αριστοκρατίας, ο Κράσω έλαβε τη θέση εφημέριου στον καθεδρικό ναό Λορέτο το 1649, όπου την ίδια χρονιά πέθανε.

## Ποιητικό έργο
Το ποιητικό έργο του Ρίτσαρντ Κράσω έχει θρησκευτικό χαρακτήρα και, αν και συχνά κατηγοριοποιείται με εκείνο των σύγχρονων Άγγλων μεταφυσικών ποιητών, παρουσιάζει ομοιότητες με τους ποιητές του μπαρόκ και είναι εμπνευσμένο από τα έργα Ιταλών και Ισπανών μυστικιστών. Τα ποιήματά του χαρακτηρίζονται από δεξιοτεχνικές μεταφορές και τον συνδυασμό του ερωτισμού με το ιερό. Ήταν επίσης αξιόλογος μεταφραστής και εξαιρετικός ρήτορας.

Ανάμεσα στα έργα του αναφέρονται:

* 1634: *Epigrammatum Sacrorum Liber* (*Βιβλίο Ιερών Επιγραμμάτων*)
* 1646: *Steps to the Temple.  (Βήματα προς τον Ναό)*
* 1646: *Sacred Poems. With The Delights of the Muses*  *(Ιερά ποιήματα και άλλες απολαύσεις των Μουσών)*
* 1652: *Carmen Deo Nostro* (*Ύμνος προς τον Κύριο),* περιλαμβάνει 33 ποιήματα, μεταξύ των οποίων το *The flaming heart* (*Φλεγόμενη καρδιά*), ένας ύμνος στην Αγία Θηρεσία της Άβιλα) . 
* 1653: *A Letter from Mr. Crashaw to the Countess of Denbigh Against Irresolution and Delay in matters of Religion (Επιστολή από τον κ. Κράσω προς την κόμισσα του Ντένμπιγκ κατά της αδιαφορίας και της καθυστέρησης σε θέματα θρησκείας)*
* 1670: *Richardi Crashawi Poemata et Epigrammata* (*Ποιήματα και επιγράμματα του Ρίτσαρντ Κράσω*)

## Παραπομπές
 

Κατηγορία:Άγγλοι ποιητές
Bazaar (σούπερ μάρκετ)

Το **Bazaar** είναι αλυσίδα εκπτωτικών και Cash & Carry σούπερ μάρκετ στην Ελλάδα. Η αλυσίδα αυτή ιδρύθηκε το 1994 από τον Δήμο Βερούκα. Το 2000 είχαν ήδη ανοίξει 33 υποκαταστήματα και το 2008 το δίκτυο καταστημάτων αποτελούνταν από 60 υποκαταστήματα, σε ισάριθμες τοποθεσίες. Δύο χρόνια αργότερα, υπήρχαν ήδη 85 καταστήματα, συμπεριλαμβανομένων 36 ως καταστήματα franchise. Το 2023 λειτουργούσαν 191 καταστήματα λιανικής σε όλη την Ελλάδα, μεταξύ των οποίων 10 καταστήματα Cash & Carry. Ανήκει στον Όμιλο Βερούκας ΑΕ. Ο όμιλος αποτελείται από τις εταιρείες Bazaar, Angliss Hellas, ΑΛΠΙΚΟ ΨΥΓΕΙΑ ΑΕ , Βερούκας Τρόφιμα και AVN AΕ.

## Παραπομπές


Κατηγορία:Ελληνικές αλυσίδες σούπερ μάρκετ
Αρχαιολογικό Μουσείο Μεσαράς

Η ίδρυση ενός Αρχαιολογικού Μουσείου αφιερωμένου αποκλειστικά στις αρχαιότητες της Μεσαράς υπήρξε πάγιο αίτημα των κατοίκων αλλά και των ανασκαφέων της εδώ και δεκαετίες. Το νέο Μουσείο έχει ως στόχο να αναδείξει την ιδιαιτερότητα μιας σημαντικής περιοχής στο πέρασμα του χρόνου, από την Προϊστορία ως το Μεσαίωνα, να προβάλει την καταλυτική επίδραση της ιδιαίτερης γεωμορφολογίας του τόπου στην εμφάνιση και ανάπτυξη του πολιτισμού με τη συνδρομή και τις σύγχρονης τεχνολογίας, να μιλήσει για το παρελθόν αυτού του τόπου στα παιδιά και τους νέους και ν’ αποτελέσει τον πυρήνα διασύνδεσης των πολυάριθμων αρχαιολογικών χώρων και μνημείων της περιοχής. Μέσα σε έκταση 30 στρεμμάτων και με συνολικό εμβαδό 2.900 τ.μ., το Μουσείο περιλαμβάνει 900 περίπου τ.μ. κύριων εκθεσιακών χώρων, μια εσωτερική αυλή που θα αξιοποιείται για εκθεσιακούς και εκπαιδευτικούς σκοπούς, αίθουσα εκδηλώσεων και προβολών, αίθουσα περιοδικών εκθέσεων, εργαστήρια συντήρησης, πωλητήριο και αναψυκτήριο. Το κτήριο κατασκευάστηκε με χρηματοδότηση από το Ε.Π. Κρήτης και Νήσων Αιγαίου 2007-2014, οι μελέτες για τη μόνιμη έκθεση χρηματοδοτήθηκαν από το Πρόγραμμα ΕΠΑΝ ΙΙ του ΕΣΠΑ 2007-2014 και η δημιουργία της μόνιμης έκθεσης από το ΕΣΠΑ 2014-2020. Η μόνιμη έκθεση άνοιξε τις πύλες της για το κοινό στις 22 Απριλίου του 2023.
## Παραπομπές
Κουπάντα Κουρούντα

Ο **Κουπάντα Κουρούντα** ήταν το καταγεγραμμένο όνομα πολλών βασιλέων της Αρζάβα. Ο πρώτος από αυτούς έζησε στα τέλη του 15ου αιώνα, ηττήθηκε από τους βασιλείς των Χετταίων Τουδαλίγιας Α΄ και Αρνουβάντας Α΄. Μετά την ήττα επιτέθηκε στην Ζιππάσλα την οποία κυβερνούσε ο Μαντουβάττα, υποτελή του Αρνουβάντας Α΄, είχε μιά κόρη που παντρεύτηκε τον Μαντουβάττα. Ο δεύτερος από αυτούς γεννήθηκε την δεκαετία του 1330 στο Βασίλειο της Μίρα που βρισκόταν στην Μικρά Ασία απέναντι από την Σάμο, ανήκε σε μία από τις βασιλικές οικογένειες. Ο πατέρας του ενώθηκε σε πραξικόπημα εναντίον του βασιλέως της Μίρα Μασουιλούβα που είχε παντρευτεί την Μουβάττι, κόρη του κορυφαίου βασιλιά των Χετταίων Σουπιλουλιούμας Α΄, εξορίστηκε και πέθανε στην εξορία. Ο Μασουιλούβα ζήτησε την άδεια από τον μικρότερο γιο και διάδοχο του Σουπιλουλιούμας Α΄ Μουρσίλις Β΄ να υιοθετήσει τον Κουπάντα Κουρούντα σαν δικό του γιο. Η Μίρα παρέμεινε σύμμαχος των Χετταίων απέναντι στον Ούχα Ζίτι της Αρζάβα αλλά δύο χρόνια μετά την Έκλειψη Ηλίου που σύμφωνα με τους αστρονόμους έγινε το 1310 π.Χ. επαναστάτησε υπό την επιδραση ενός τυχοδιώκτη. Ο Μουρσίλις Β΄ κατέστειλε εύκολα την επανάσταση, μετέφερε τον Μασουιλούβα αιχμάλωτο στην Χαττούσα και τοποθέτησε στην θέση του βασιλιά της Μίρας τον Κουπάντα Κουρούντα. Στις αρχές του 13ου αιώνα ο βασιλιάς των Χετταίων Μουβατάλις Β΄ υπέγραψε ειρηνική συνθήκη με τον Αλαξάντου, βασιλιά της Βιλούσας που ταυτίζεται με την Ομηρική Τροία. Ο Μουβατάλις Β΄ πληροφόρησε τον Αλαξάντου ότι ο Κουπάντα Κουράντα ήταν γιος της Μουβάττι, συνεπώς ανήκε στην βασιλική οικογένεια των Χετταίων. Ο Κουπάντα Κουρούντα ήταν πιθανότατα ο αποδέκτης των επιστολών της Μιλαβάτα. Ο Κουπάντα Κουρούντα υποστήριξε τον βασιλιά των Χετταίων Χατουσίλις Γ΄ απέναντι στον σφετεριστή ανεψιό του τον μελλοντικό Μουρσίλις Γ΄. Μετά την επιστροφή του δέχτηκε επιστολή από τον Φαραώ της Αιγύπτου Ραμσή Β΄. Ο Φαραώ τον καθυσήχασε ότι θα παραμείνει πιστός σύμμαχος του Χετταίου βασιλιά και δεν θα βοηθήσει με κανέναν τρόπο τον σφετεριστή.

## Παραπομπές



## Πηγές

*Trevor Bryce, The Routledge Handbook of The People and Places of Ancient Western Asia 

Κατηγορία:Βασιλείς της Αρζάβα
Αγάπη μου, συρρίκνωσα τα παιδιά

Το ***Αγάπη μου, συρρίκνωσα τα παιδιά*** (πρωτότυπος τίτλος: ***Honey, I Shrunk the Kids***) είναι Αμερικανική κωμική ταινία επιστημονικής φαντασίας του 1989 σε σκηνοθεσία από τον Τζο Τζόνστον, στο σκηνοθετικό του ντεμπούτο. Πρωταγωνιστούν οι: Ρικ Μοράνις, Ματ Φρούερ, Μάρσια Στάρσμαν και Κριστίν Σάδερλαντ.

Το *Αγάπη μου, συρρίκνωσα τα παιδιά* κυκλοφόρησε στους κινηματογράφους στις Ηνωμένες Πολιτείες Αμερικής στις 23 Ιουνίου του 1989, από την Buena Vista Pictures Distribution. Ήταν εισπρακτική επιτυχία, εισπράττοντας $222 εκατομμύρια παγκοσμίως, με αποτέλεσμα να γίνει η ταινία ζωντανής δράσης της Disney με τις μεγαλύτερες εισπράξεις όταν κυκλοφόρησε και η έβδομη ταινία του 1989 με τις μεγαλύτερες εισπράξεις. Η επιτυχία του οδήγησε στην κυκλοφορία δύο συνεχειών, *[[Αγάπη μου, μεγένθυνα το παιδί]]* (1992) και *[[Αγάπη μου, συρρικνωθήκαμε]]* (1997), και μιας τηλεοπτικής σειράς.

## Παραπομπές


## Εξωτερικοί σύνδεσμοι
* 

Κατηγορία:Ταινίες του 1989
Κατηγορία:Αμερικανικές κωμικές ταινίες επιστημονικής φαντασίας
Κατηγορία:Ταινίες με μουσική σύνθεση Τζέιμς Χόρνερ
Κατηγορία:Ταινίες παραγωγής Walt Disney Pictures
Κατηγορία:Αμερικανικές ταινίες της δεκαετίας 1980
Κατηγορία:Ταινίες σχετικά με σκύλους
Οργανισμός Oracle

μικρογραφία|To λογότυπο της Oracle
Η **Oracle Corporation** είναι μια αμερικανική πολυεθνική εταιρεία τεχνολογίας υπολογιστών με έδρα το Όστιν, Τέξας, στις Ηνωμένες Πολιτείες. Το 2020, η Oracle ήταν η τρίτη μεγαλύτερη εταιρεία λογισμικού στον κόσμο βάσει εσόδων και κεφαλαιοποίησης αγοράς. Η εταιρεία εμπορεύεται λογισμικό και τεχνολογίες βάσεων δεδομένων  (συγκεκριμένα βάσεις δεδομένων με δικά της εμπορικά σήματα), προϊόντα λογισμικού cloud και προϊόντα λογισμικού επιχειρήσεων, όπως λογισμικά για τον σχεδιασμό πόρων επιχειρήσεων (ERP), λογισμικά διαχείρισης ανθρώπινου κεφαλαίου (HCM), λογισμικά διαχείρισης σχέσεων με τους πελάτες (CRM) (γνωστά και ως εμπειρία πελατών), λογισμικά διαχείρισης επιδόσεων επιχειρήσεων (EPM) και λογισμικά διαχείρισης αλυσίδας εφοδιασμού (SCM).

Τον Φεβρουάριο του 2025, η Oracle συμπεριέλαβε τη Meridianbet, μια εταιρεία αθλητικών στοιχημάτων της Νοτιοανατολικής Ευρώπης, στη Παγκόσμια Σελίδα Τεχνολογικών Αναφορών της.

## Παραπομπές


## Εξωτερικοί σύνδεσμοι
*
Μίρα (βασίλειο)

Η **Μίρα** (περί το 1330 π.Χ.-1190 π.Χ.) ήταν τη νεότερη εποχή του χαλκού ένα ημιαυτόνομο Υποτελές κράτος που δημιουργήθηκε μετά την ήττα της Αρζάβα και τη διαίρεση της από τον κορυφαίο βασιλιά των Χετταίων Σουπιλουλιούμας Α΄. Ένας άλλος σημαντικός οικισμός με το όνομα Αρζάβα εξακολουθούσε να βρίσκεται στην Έφεσο με τη Μίρα στα ανατολικά. Τα βόρεια σύνορα της Μίρας ήταν η Γη του Ποταμού Σεχά όπως προτείνει ο ιστορικός Χανς Γκουστάβ Γκίτερμποκ (1975) και επιβεβαιώνει ο Τζον Ντέιβιντ Χόκινς σύμφωνα με μιά επιγραφή που βρέθηκε στο ανάγλυφο (1998). Τα νότια σύνορα με τα εδάφη της Λούκκα βρίσκονταν κοντά στη σημερινή Μύλασα, τα ανατολικά με την Καβαλία και την αυτοκρατορία των Χιττιτών τοποθετούνται στην Αφιόν Καραχισάρ. Τα σύνορα με άλλες γειτονικές περιοχές κατά καιρούς δείχνουν ότι το βασίλειο της Μίρα βρισκόταν πιο κοντά στο βασίλειο των Χετταίων από όλα τα υπόλοιπα βασίλεια των Αρζάβα. Η αρχαιότερη ιστορική αναφορά για τη Μίρα είναι συνδεδεμένη με την εκστρατεία του κορυφαίου βασιλιά των Χετταίων Σουπιλουλιούμας Α΄ τον 14ο αιώνα π.Χ., δεν φαίνεται ωστόσο πουθενά ότι η Μίρα και η ευρύτερη περιοχή της Αρζάβα ανήκαν στους αντιπάλους του. Η κόρη του Σουπιλουλιούμας Α΄ Μουβάττι παντρεύτηκε τον Μασουιλούβα που ήταν ένας από τους ανώτατους άρχοντες των Αρζάβα.

Ο γιος και διάδοχος του Σουπιλουλιούμας Α΄ Μουρσίλις Β΄ μετά από επανάσταση προχώρησε σε εκστρατεία και κατέλαβε τη Μίρα, τοποθέτησε ως υποτελή βασιλιά τον γαμπρό του Μασουιλούβα με μια φρουρά 600 ανδρών, δεν είναι σαφής η έκταση του βασιλείου της Μίρα. Το βασίλειο της Μίρα επεκτεινόταν στις ακτές του Αιγαίου και η πρωτεύουσα του ήταν η μετέπειτα Έφεσος. Ο Μασουιλούβα κατηγορήθηκε ωστόσο σύντομα για προδοσία και δραπέτευσε στη γη των Μασά, ο Μουρσίλις Β΄ απείλησε να επιτεθεί στη γη των Μασά αλλά ο Μασουιλούβα παραδόθηκε και μεταφέρθηκε στη Χαττούσα. Με συνθήκη που υπεγράφη κατόπιν ο θρόνος της Μίρας κληρονομήθηκε από τον θετό γιο και ανεψιό του Μασουιλούβα Κουπούντα Κουρούντα. Την εποχή που ήταν βασιλιάς των Χετταίων τον 13ο αιώνα ο μικρότερος γιος του Μουρσίλις Β΄ Χατουσίλις Γ΄ φαίνεται ότι υπήρξε διαφωνία ανάμεσα στους Χετταίους και στο βασίλειο της Μίρας για το άσυλο το οποίο παρείχε ο ίδιος ο Κουπάντα Κουρούντα σε έναν δραπέτη. Η τελευταία γνωστή αναφορά για τη Μίρα ήταν η συνθήκη που υπέγραψε στα τέλη του 13ου αιώνα ο γιος και διάδοχος του Χατουσίλις Γ΄ Τουδαλίγιας Δ΄, καταγράφεται κάποιος βασιλιάς της Μίρα ο Αλανταλλί.

## Παραπομπές



## Πηγές

*J. David Hawkins, "Tarkasnawa, King of Mira: 'Tarkondemos', Boğazköy sealings and Karabel," Anatolian Studies 48, 1998.
*Horst Ehringhaus: Götter, Herrscher, Inschriften – Die Felsreliefs der hethitischen Großreichszeit in der Türkei, von Zabern 2005.
*Susanne Heinhold-Krahmer: Mira in Erich Ebeling, Bruno Meissner, Dietz-Otto Edzard: Reallexikon der Assyriologie und Vorderasiatischen Archäologie, Walter de Gruyter, 1997.
*Horst Klengel: Geschichte des hethitischen Reiches. Brill 1999.

Κατηγορία:Ιστορικές περιοχές της Μικράς Ασίας
Κατηγορία:Πρώην κράτη της Μέσης Ανατολής
Κατηγορία:Χετταίοι
Milky Way (τηλεοπτική σειρά)

***Milky Way*** είναι ο τίτλος ελληνικής δραματικής τηλεοπτικής σειράς σε σενάριο και σκηνοθεσία του Βασίλη Κεκάτου. Η σειρά έκανε πρεμιέρα στην ελληνική τηλεόραση από τον τηλεοπτικό σταθμό Mega Channel στις 2 Νοεμβρίου 2023 και ολοκληρώθηκε στις 21 Δεκεμβρίου του ιδίου έτους με 8 επεισόδια, ενώ προβάλλεται και στη streaming πλατφόρμα Vodafone TV.

## Πλοκή
Σε μία απόμακρη ορεινή πόλη, η 17χρονη Μαρία, τελειόφοιτη Λυκείου, ονειρεύεται να γίνει χορεύτρια και να ζήσει το «αθηναϊκό όνειρο» μακριά από το ασφυκτικό περιβάλλον στο οποίο μεγαλώνει. Οι ονειροπολήσεις της σταματούν απότομα όταν μένει έγκυος από τον φίλο της, τον Τάσο, έναν νεαρό που έχει περάσει όλη του τη ζωή δουλεύοντας στο μοναδικό βενζινάδικο της πόλης και δεν έχει φανταστεί ποτέ να ξεφύγει από τον μικρόκοσμό του. Η οικογένεια και οι φίλοι αγκαλιάζουν το απρόσμενο νέο της εγκυμοσύνης της, ενώ η ίδια δεν την αποδέχεται και σκέφτεται ως λύση την άμβλωση. Πρόσωπο-κλειδί και καταφύγιό της είναι ο Τζο, ο νέος συμμαθητής της, ένα αγόρι που ξεχωρίζει από το συντηρητικό περιβάλλον της τοπικής κοινωνίας. Οι δυο τους, ξεκινούν ένα ταξίδι γεμάτο περιπέτειες στον δρόμο προς την ενηλικίωση. Αντιμέτωπη με το μεγάλο της δίλημμα, η Μαρία θα βρεθεί ανάμεσα σε αυτό που πραγματικά είναι και σε αυτό που θέλουν οι άλλοι να γίνει.

## Διανομή

## Έκτακτες εμφανίσεις
* Αργύρης Μπακιρτζής ως Νίκος (Φάντασμα)
* Μαρία Καλλιμάνη ως ντίλερ 
* Σοφία Κόκκαλη ως δασκάλα Γιώργου
* Τόνια Σωτηροπούλου ως Νίκη 
* Γεράσιμος Σκιαδαρέσης ως προπονητής Τάσου
* Ιώκο Ιωάννης Κοτίδης ως Μπασίλ 
* Σταύρος Τσουμάνης ως Όντι
* Βίκυ Μαϊδάνογλου ως Ρωξάνη
* Τζέο Πακίτσας ως Φίλιππος 
* Προμηθέας Αλειφερόπουλος ως εργοδότης Ελένης
* Κασσιόπη Κλέπκου ως Λίλη
* Αλέξανδρος Βούλγαρης ως Ανδρέας
* Ξένια Ντάνια ως Μύριαμ
* Λαέρτης Μαλκότσης ως γιατρός 
* Βίκυ Παπαδοπούλου ως Αγγελική, γυναικολόγος
* Νίκος Καραθάνος ως διοικητής αστυνομίας 
* Κίμων Κουρής ως πυγμάχος  
* Ιβάν Σβιτάιλο ως πυγμάχος  
* Μιχαήλ Ταμπακάκης ως εργοδότης Γιώργου 
* Άλκηστις Πουλοπούλου ως Ηρώ, μητέρα Τζο
* Ελένη Φουρέιρα ως η ίδια

## Επισκόπηση σειράς
Η σειρά έκανε πρεμιέρα στις 2 Νοεμβρίου του 2023 και προβαλλόταν κάθε Πέμπτη στις 23:10.

## Παραπομπές


Κατηγορία:Ελληνικές δραματικές τηλεοπτικές σειρές
Κατηγορία:Τηλεοπτικές σειρές Mega
Μητροπολίτης Φλωρίνης, Πρεσπών και Εορδαίας Ειρηναίος

Ο **Μητροπολίτης Ειρηναίος** (κατά κόσμον *Μάριος Λαφτσής*, Αλεξανδρούπολη, 1974) είναι Έλληνας θεολόγος και ιεράρχης της Εκκλησίας της Ελλάδος, ο οποίος διατελεί Μητροπολίτης Φλωρίνης, Πρεσπών και Εορδαίας από το 2023.

## Βιογραφία
Ο κατά κόσμον Μάριος Λαφτσής γεννήθηκε το 1974 στην Αλεξανδρούπολη. Αποφοίτησε από την Ριζάρειο Εκκλησιαστική Σχολή Αθηνών το 1992. 

Σπούδασε τη θεολογία στην Ανωτέρα Εκκλησιαστική Σχολή Θεσσαλονίκης και στη Θεολογική Σχολή του Αριστοτελείου Πανεπιστημίου Θεσσαλονίκης. Είναι κάτοχος διδακτορικού διπλώματος της Ιστορίας της Ιατρικής στην Ιατρική Σχολή του Δημοκριτείου Πανεπιστημίου Θράκης, μεταπτυχιακού διπλώματος στο Διεθνές και Ευρωπαϊκό Οικονομικό Δίκαιο από την Νομική Σχολή του Πανεπιστήμιο Πάφου Νεάπολις και μεταπτυχιακού διπλώματος στη Βιοηθική από την Ιατρική Σχολή του Δημοκριτείου Πανεπιστημίου Θράκης.

Χειροτονήθηκε διάκονος το 1997 και πρεσβύτερος το 2002 από τον Μητροπολίτη Αλεξανδρουπόλεως Άνθιμο Α´. Διορίσθηκε ιεροκήρυκας και από το 2000 διευθυντής των προνοιακών ιδρυμάτων της Ιεράς Μητροπόλεως Αλεξανδρουπόλεως, Τραϊανουπόλεως και Σαμοθράκης. Το 2004 διορίσθηκε Πρωτοσύγκελλος από τον Μητροπολίτη Αλεξανδρουπόλεως Άνθιμο Β´ και ανέλαβε ακολούθως ιεροκήρυκας του Μητροπολιτικού Ναού Αγίου Νικολάου της Αλεξανδρούπολης. Το 2012 τιμήθηκε με το οφφίκιο του Αρχιμανδρίτη του Οικουμενικού Θρόνου από τον Οικουμενικό Πατριάρχη Βαρθολομαίο.

Από το 2000 έως το 2023 ήταν διευθυντής του Σταυριδείου Εκκλησιαστικού Ιδρύματος περιθάλψεως χρονίως πασχόντων «Ο Άγιος Κυπριανός» και Μέλος του Διοικητικού Συμβουλίου του Νιαρχείου Εκκλησιαστικού Ιδρύματος βρεφών και νηπίων «Ο Άγιος Στυλιανός». Ανέλαβε την οργάνωση και λειτουργία βρεφονηπιακού σταθμού, ραδιοφωνικού σταθμού, κηροπλαστείου και ξενώνα για φοιτητές. Από το 2018 είναι επιστημονικός συνεργάτης και επιμορφωτής του Ιδρύματος Ποιμαντικής Επιμορφώσεως της Ιεράς Αρχιεπισκοπής Αθηνών.

Στις 9 Οκτωβρίου 2023 εξελέγη Μητροπολίτης Φλωρίνης, Πρεσπών και Εορδαίας. Χειροτονήθηκε στο επισκοπικό βαθμό στις 22 Οκτωβρίου, στον Μητροπολιτικό Ναό Αθηνών από τον Αρχιεπίσκοπο Αθηνών Ιερώνυμο Β´, συμπαραστατούμενο από πλειάδα αρχιερέων. Ενθρονίστηκε στον Ιερό Μητροπολιτικό Αγίου Παντελεήμονος Φλώρινας στις 19 Νοεμβρίου.

## Συγγραφικό έργο
* «Η συμβολή της Ορθόδοξης Εκκλησίας στη διαμόρφωση των Νοσοκομείων και της Ιατρικής Εκπαίδευσης» (2008). 
* «Άγιοι Ιατροί» (2008). 
* «Η θέση της Εκκλησίας για την εξωσωματική γονιμοποίηση» (2018). 
* «Η γυναικεία φύση της Παναγίας και η αειπαρθενία της» (2018). 
* «Ποιμαντικό εγχειρίδιο ιατρικών θεμάτων» (2019). 
* «Κοινωνική πολιτική και εκκλησιαστική φιλανθρωπία» (2019). 
* «Δικαίωμα και συμμετοχή των εκκλησιαστικών νομικών προσώπων σε εταιρικά σχήματα» (2020). 
* «Έκτρωση, ιατρική, νομική και θεολογική προσέγγιση» (2020). 
* «Δωρεά οργάνων, ιατρική, νομική και θεολογική προσέγγιση» (2021). 
* «Ευθανασία, προσπάθεια διεπιστημονικής προσέγγισης» (2023).

## Παραπομπές


Ειρηναιος
Κατηγορία:Απόφοιτοι της Θεολογικής Σχολής του Αριστοτελείου Πανεπιστημίου Θεσσαλονίκης
Ναός της Μεταμορφώσεως (Ραμάλα)

[thumb|Η [Ελληνική Ορθόδοξη Εκκλησία|Ελληνορθόδοξη εκκλησία στην Ραμάλα, Παλαιστίνη.]]

Ο **Ορθόδοξος Ιερός Ναός της Μεταμορφώσεως** είναι Ελληνορθόδοξη εκκλησία που βρίσκεται στην Ραμάλα της κατεχόμενης Παλαιστίνης. Η Βασιλική είναι βυζαντινού ρυθμού. Η εκκλησία εγκαινιάστηκε το 1852 και περιέχει ιερά σκεύη και παλιές εικόνες, μερικές από τις οποίες χρονολογούνται από το 1830 και μεταφέρθηκαν στην εκκλησία μετά την καταστροφή μικρών εκκλησιών στην Ραμάλα ως αποτέλεσμα διωγμών και αρκετών πολέμων.

Στην μονή της μεταμορφώσεως υφίσταται η πνευματική ηγεσία όλης της περιοχής της Ραμάλας. Αρχηγός της μονής είναι ο εκπρόσωπος του Πατριαρχείου, καθώς η ορθόδοξη εκκλησία τελεί υπό την ηγεσία της Ελληνικής Ορθόδοξης Εκκλησίας της Ιερουσαλήμ, η οποία ορίζει τον τοπικό πνευματικό της ηγέτη, τους ιερείς και την εφορευτική επιτροπή της εκκλησίας. Ο κόσμος που προσεύχεται σε αυτόν τον ναό είναι κυρίως οι κάτοικοι της Ραμάλας και των γύρω χωριών.

## Εξωτερικοί σύνδεσμοι
*Επίσημη ιστοσελίδα

Κατηγορία:Εκκλησίες στην Παλαιστίνη
Ραμαλα
Ολύμπια Δημοτικό Μουσικό Θέατρο «Μαρία Κάλλας»

Το **Ολύμπια Δημοτικό Μουσικό Θέατρο «Μαρία Κάλλας»** (παλαιότερο όνομα **Θέατρο Ολύμπια**), είναι ένα μουσικό θέατρο στο κέντρο της Αθήνας. Για περισσότερα από 50 χρόνια, το θέατρο ήταν ο βασικός χώρος διεξαγωγής των παραστάσεων της Εθνικής Λυρικής Σκηνής.

## Ιστορία
Το 1915-1916 ανεγέρθηκε το πρώτο Θέατρο Ολύμπια στην οδό Ακαδημίας 59 στην Αθήνα, υπό την επίβλεψη του αρχιτέκτονα Σταύρου Χρηστίδη. Το πρώτο θέατρο διέθετε μια μεγάλη αίθουσα γαλλικού τύπου με ημικυκλική πλατεία, φαρδύ μπαλκόνι και 24 θεωρεία. Το 1944 η Εθνική Λυρική Σκηνή ιδρύθηκε ως ανεξάρτητη εταιρεία όπερας· οι πρώτες της παραστάσεις έλαβαν χώρα στο πρώτο θέατρο Ολύμπια. Ένα σημαντικό γεγονός εκείνης της περιόδου συνιστά το ότι την άνοιξη του 1944 η ανερχόμενη τότε υψίφωνος Μαρία Κάλλας τραγούδησε τον πρωταγωνιστικό ρόλο της Σαντούτσα στην *[[Καβαλερία Ρουστικάνα]]* του Ρουτζέρο Λεονκαβάλο, στην πρώτη της επαγγελματική συμμετοχή σε μια παραγωγή της ΕΛΣ που ανέβηκε στο Θέατρο Ολύμπια.

Το 1954 το πρώτο Θέατρο Ολύμπια κατεδαφίστηκε και τρία χρόνια αργότερα ξανακτίστηκε στην ίδια διεύθυνση βάσει των σχεδίων του αρχιτέκτονα Πάνου Τσολάκη. Από το 1958 και μετά, η ΕΛΣ επέστρεψε στο Θέατρο Ολύμπια, παρουσιάζοντας εκεί τις παραγωγές της, και αυτό ως το 2017, οπότε μεταφέρθηκε στο νεόδμητο Κέντρο Πολιτισμού Ίδρυμα Σταύρος Νιάρχος στο Παλαιό Φάληρο. Το 2018, το θέατρο μετονομάστηκε σε *Ολύμπια Δημοτικό Μουσικό Θέατρο «Μαρία Κάλλας»* και έκτοτε χρησιμοποιείται για μουσικές και θεατρικές παραγωγές.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Θεατρικοί χώροι στην Αθήνα
Κατηγορία:Όπερα στην Ελλάδα
Γαβριέλλα Σίμωσι

Η **Γαβριέλλα Σίμωσι** (Πύργος Ηλείας, 1926 - Παρίσι, 27 Μαΐου 1999) ήταν Ελληνίδα γλύπτρια.

Είναι γνωστή για το έργο με τίτλο *Τα Πουλιά*, ένα γλυπτό ύψους 2 μέτρων, το οποίο κατασκεύασε το 1988 και βρίσκεται στην Πλατεία Καραϊσκάκη.

## Βιογραφία
Γεννήθηκε το 1926 στον Πύργο Ηλείας. Ήταν το δεύτερο παιδί του Κωνσταντίνου Σίμωσι, χημικού μηχανικού από την Εύβοια και της Αγγελικής Χαμπά από τις Κυκλάδες. Ξεκίνησε να πειραματίζεται με τη γλυπτική από ηλικία δώδεκα ετών ως αντίδραση στους δασκάλους της και την πειθαρχία που της επέβαλλαν. Σπούδασε στην Αθήνα, την περίοδο 1945-1950, στην Ανωτάτη Σχολή Καλών Τεχνών στο εργαστήριο του Μιχάλη Τόμπρου και το 1955 στην Εθνική Ανώτατη Σχολή Καλών Τεχνών. Το 1954 εγκαταστάθηκε μόνιμα στο Παρίσι με τον σύζυγό της, Γιάννη Γαΐτη, όπου σπούδασε στην Ακαδημία της Γκραντ Σωμιέρ πλάι στον Ρώσο γλύπτη, Οσίπ Ζάντκιν (1955-1957). 

Το 1972 τιμήθηκε στη Ραβέννα με το βραβείο Morgan’s Paints Premio και το 1992 στη Γαλλία με τον τίτλο του Ιππότη των Τεχνών και των Γραμμάτων.

Η Σίμωσι πέθανε στις 27 Μαΐου 1999, μόλις δύο μήνες πριν από την αναδρομική έκθεση των έργων της στο Couvent des Cordeliers στο Παρίσι. 

## Παραπομπές


## Βιβλιογραφία

* Στέλιος Λυδάκης, *Οι Έλληνες Γλύπτες/ Η Νεοελληνική Γλυπτική*, τ. Ε’, Εκδόσεις Μέλισσα, Αθήνα, 1981

* Χρύσανθος Χρήστου, *Νεοελληνική Γλυπτική*, 1800-1940, Έκδοση της Εμπορικής Τράπεζας της Ελλάδας, Αθήνα

* Ηλίας Μυκονιάτης, *Ελληνική Τέχνη/ Νεοελληνική Γλυπτική*, Εκδοτική Αθηνών, Αθήνα, 1978

* J.M. Drot, A. Guest, Claude Dumézil, *Γαβριέλλα Σίμωσι*, Σήμα, Αθήνα, Δεκέμβριος 1976

* Τώνης Σπιτέρης, *Γαβριέλλα Σίμωσι*, Επίκαιρα, Αθήνα, 21 Ιουλίου 1977

* Βεατρίκη Σπηλιάδη, *Γλυπτά της Γαβριέλλας Σίμωσι στο Πολύπλανο*, Καθημερινή, Αθήνα, 2 Ιουνίου 1977

* Όλγα Μπακομάρου, *Γαβριέλλα Σίμωσι*, Γυναίκα, Αθήνα, 22 Ιουνίου-5 Ιουλίου 1977

* Ωτοβλεψίες, *Γαβριέλλα Σίμωσι*, Τα Νέα, Αθήνα, 30 Ιουνίου 1977

* Ντόρα Ρoγκάν, *Ματιές στις εκθέσεις*, Καθημερινή, Αθήνα, 5 Ιουνίου 1977

* Φίλων, *Γλυπτική μανιέρα*, Νέα Πορεία, Αθήνα, 4 Μαΐου 1980

* Δ. Αντωνακάτου, *Γλυπτά και κολάζ της Γ. Σίμωσι στο Πολύπλανο,* Πολιτικά Θέματα, Αθήνα, 2-8 Μαΐου 1980

* Βεατρίκη Σπηλιάδη, *Η ερωτική γλυπτική της Σίμωση στο Πολύπλανο*, Καθημερινή, Αθήνα, 5 Μαΐου 1980

* Giuliano Serafini, *Gabriella Simossi, l’Enigme excessive, Michelangelo*, n° 42-43, Φλωρεντία, 1983

* Μπία Παπαδοπούλου, *Hellénique Féminin. Τerzo occhio*, n° 44, Μπολόνια, Ιούλιος 1987

* Giuliano Serafini, *Athènes/Capitale de l’Art Contemporain*, Art et Dossier, n° 59, Φλωρεντία, Ιούλιος-Αύγουστος 1991

* Βάσω Παπαντωνίου, *Ο ιππότης της πλώρης*, Η Λέξη, αρ. 147, Αθήνα, Σεπτέμβριος-Οκτώβριος 1998

* Βασίλης Βασιλικός, *Γαβριέλλα Σίμωσι/ Μια συζήτηση με τον Βασίλη Βασιλικό*, Η Λέξη, αρ. 147, Αθήνα, Σεπτέμβριος-Οκτώβριος 1998

Κατηγορία:Έλληνες γλύπτες
Δαμιανός Ζαρίφης

Ο **Δαμιανός Ζαρίφης** (Καβάλα, 1946 - Αθήνα, 29 Μαΐου 2007) ήταν Έλληνας σκηνογράφος και ενδυματολόγος.

## Βιογραφία
Γεννημένος το 1946 στην Καβάλα της Ανατολικής Μακεδονίας, ο Δαμιανός Ζαρίφης φοίτησε στη Σχολή Βακαλό, προτού, στη συνέχεια, πιο συγκεκριμένα κατά τη διάρκεια της περιόδου της Δικτατορίας των Συνταγματαρχών, πραγματοποιήσει σπουδές στην Εθνική Ανώτατη Σχολή Καλών Τεχνών του Παρισιού. Κατά τη διάρκεια της παρουσίας του στο Παρίσι, γνώρισε την, επίσης συμφοιτήτριά του και μετέπειτα θεατρολόγο, Ελένη Βαροπούλου, την οποία, στη συνέχεια, και παντρεύτηκε, αποκτώντας μαζί της μία κόρη.

Έπειτα από την επιστροφή του στην Ελλάδα, κατά την περίοδο της Μεταπολίτευσης, συνεργάστηκε, αρχικώς, με το Θέατρο Τέχνης, αριθμώντας, συνολικά, περισσότερες από είκοσι παραστάσεις, προτού, στη συνέχεια, συνεργαστεί με αριθμό άλλων θεατρικών φορέων και οργανισμών, όπως, μεταξύ άλλων, το Εθνικό Θέατρο, το Κρατικό Θέατρο Βορείου Ελλάδος, τον Θεατρικό Οργανισμό Κύπρου, καθώς και αριθμό ιδιωτικών θεατρικών θιάσων, αριθμώντας, συνολικά, περίπου, 150 παραστάσεις.

Παράλληλα, συνεργάστηκε, επίσης, με την Εθνική Λυρική Σκηνή και το Μέγαρο Μουσικής Αθηνών, ως προς το σκηνογραφικό και ενδυματολογικό κομμάτι, σε, συνολικά, 11 όπερες, ενώ ασχολήθηκε και με τον κινηματογράφο, αναλαμβάνοντας το σκηνογραφικό και ενδυματολογικό κομμάτι, συνολικά, 17 ταινιών, ορισμένες εκ των οποίων υπήρξαν αντικείμενο βραβεύσεων. 

Απεβίωσε στις 29 Μαΐου 2007, έπειτα από τεσσάρων ετών αγώνα κατά του καρκίνου, σε ηλικία 61 ετών, ενώ η κηδεία του έλαβε χώρα στο Πρώτο Νεκροταφείο Αθηνών.

## Παραπομπές


Κατηγορία:Έλληνες σκηνογράφοι
Κατηγορία:Έλληνες ενδυματολόγοι
Διοργανώσεις Ε.Π.Σ. Ξάνθης 2023–24

Για την **περίοδο 2023–24**, η Ένωση Ποδοσφαιρικών Σωματείων Ξάνθης είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ξάνθης.

Η πρωταθλήτρια της ΕΠΣ Ξάνθης έχει τη δυνατότητα να κερδίσει την άνοδο στη Γ΄ Εθνική ερασιτεχνική κατηγορία. Η ομάδα που ανακηρύσσεται κυπελλούχος ΕΠΣ Ξάνθης, αποκτά το δικαίωμα συμμετοχής στο Κύπελλο Ελλάδας.

## Πρωτάθλημα

Η δομή του πρωταθλήματος της Ε.Π.Σ. Ξάνθης είναι η εξής:

* Α΄ Κατηγορία
* Β΄ Κατηγορία
*Γ΄ Κατηγορία


Κατηγορία:Ε.Π.Σ. Ξάνθης
Κατηγορία:Εγχώρια ποδοσφαιρικά πρωταθλήματα 2023–2024
Μάνταμπα

Η **Μάνταμπα** (αραβ. مادبا, · εβραϊκά מֵידְבָא· μωαβιτικά 𐤌𐤄𐤃𐤁𐤀), *Μήδαβα* στην κοινή ελληνιστική είναι η πρωτεύουσα του ομώνυμου κυβερνείου στην κεντρική Ιορδανία, με πληθυσμό περίπου 60.000 κατοίκους. Είναι περισσότερο γνωστή για τα βυζαντινά και τα ομεϋαδικά μωσαϊκά, ιδίως για έναν μεγάλο ψηφιδωτό χάρτη της βυζαντινής εποχής των Αγίων Τόπων. Η Μήδαβα βρίσκεται 30 χιλιόμετρα νοτιοδυτικά της πρωτεύουσας Αμμάν. Έχει μακρά ιστορία και απλώνεται στην ιστορική γη του Μωάβ. Η πόλη, η οποία βρίσκεται περίπου 780 μέτρα πάνω από την επιφάνεια της θάλασσας, απέχει περίπου 9 χιλιόμετρα από την τοποθεσία της αρχαίας πόλης Εσεβών.

## Παραπομπές


Κατηγορία:Αρχαιολογικοί τόποι στην Ιορδανία
Κατηγορία:Μωαβίτες
Βάλμου

Ο **Βάλμου** ήταν βασιλιάς της Βιλούσας στα τέλη του 13ου αιώνα που ταυτίζεται με την Ομηρική Τροία. Το όνομα του έγινε γνωστό από την Επιστολή της Μιλαβάτα στην οποία ο ίδιος αφηγήθηκε ότι τον είχαν εκθρονίσει και ζητούσε βοήθεια από τους Χετταίους να τον αποκαταστήσουν. Δεν υπάρχουν πληροφορίες σχετικά με τον εχθρό που τον εκθρόνισε ούτε αν έγινε δεκτό το αίτημα του για αποκατάσταση.

## Παραπομπές



## Πηγές

*Bryce, Trevor (2005). The Trojans and their Neighbours. Taylor & Francis. 
*Beckman, Gary; Bryce, Trevor; Cline, Eric (2012). The Ahhiyawa Texts. Brill. 
*Hoffner, Harry A. (2009). Letters from the Hittite Kingdom. Society of Biblical Literature.

Κατηγορία:Χιττιτική αυτοκρατορία
Κατηγορία:Αρχαία Εγγύς Ανατολή
Κατηγορία:Μυκηναϊκός πολιτισμός
Petroleum Geo Services

Η **PGS** είναι νορβηγική εταιρεία με έδρα το Όσλο . Η εταιρεία είναι εισηγμένη στο Χρηματιστήριο του Όσλο στον δείκτη OBX . Είναι ένας από τους τρεις μεγαλύτερους θαλάσσιους σεισμικούς παρόχους υπηρεσιών στον κόσμο. Δραστηριοποιείται στον τομέα της εξόρυξης πετρελαίου και παρέχει θαλάσσιες γεωφυσικές υπηρεσίες για την ανακάλυψη κοιτασμάτων πετρελαίου παγκοσμίως. Η κύρια εστίαση εδώ είναι στη θαλάσσια σεισμική μέθοδο. Η εταιρεία διατηρεί ένα στόλο 15 πλοίων για την καταγραφή δεδομένων υπογείων ωκεανών παγκοσμίως, συμπεριλαμβανομένων των σκαφών κλάσης Ramform Titan, τα οποία θεωρούνται ότι έχουν τη μεγαλύτερη χωρητικότητα streamer στον κόσμο. Εκτός από το Όσλο, οι κύριες τοποθεσίες της Petroleum Geo-Services βρίσκονται στο Χιούστον, στο Τέξας, στο Walton-on-Thames, στο Ηνωμένο Βασίλειο και στη Σιγκαπούρη. Χωρίζεται στα τμήματα Marine Contract, MultiClient, Operations και Data Processing & Technology.

Κατηγορία:Εισηγμένες στο χρηματιστήριο επιχειρήσεις
Κατηγορία:Ναυτιλιακές επιχειρήσεις
Κατηγορία:Επιχειρήσεις της Νορβηγίας
Ramform Titan

Η ***Ramform Titan*** είναι κατηγορία ερευνητικών σκαφών για σεισμολογική εξερεύνηση κοιτασμάτων πετρελαίου και φυσικού αερίου στη θάλασσα. Το ηγετικό πλοίο της κατηγορίας, το *Ramform Titan*, τέθηκε σε υπηρεσία το 2013 ως το μεγαλύτερο πλοίο του τύπου του. Το αρχικό σχέδιο αυτού του σχήματος πλοίου, κοντό αλλά σχετικά φαρδύ, χρησιμοποιήθηκε για πρώτη φορά από τον ναυτικό αρχιτέκτονα Roar Ramde στο νορβηγικό πλοίο ''Marjata'' . Η ναυτιλιακή εταιρεία Petroleum Geo-Services διαχειρίζεται τέσσερα πλοία της κατηγορίας.

Κατηγορία:Κλάσεις πλοίων
Χαντερά

Η **Χαντερά** (εβραϊκά: חֲדֵרָה) είναι πόλη στο Διαμέρισμα της Χάιφα του Ισραήλ, στην περιοχή του βορείου Σαρόν, περίπου 45 χιλιόμετρα από τις μεγάλες πόλεις του Τελ Αβίβ και της Χάιφα. Η πόλη βρίσκεται κατά μήκος 7 χλμ της ισραηλινής μεσογειακής παράκτιας πεδιάδας. Ο πληθυσμός της πόλης περιλαμβάνει μεγάλο ποσοστό μεταναστών που καταφθάνουν από το 1990, κυρίως από την Αιθιοπία και την πρώην Σοβιετική Ένωση. Το 2021 είχε πληθυσμό 100.631 κατοίκους.

Η Χαντερά ιδρύθηκε το 1891 ως αγροτική αποικία από μέλη της σιωνιστικής ομάδας, Χοβεβέι Τσιόν, από τη Λιθουανία και τη Λετονία. Μέχρι το 1948, ήταν ένα περιφερειακό κέντρο με πληθυσμό 11.800 κατοίκων. Το 1952, η Χαντέρα ανακηρύχθηκε πόλη, με δικαιοδοσία πάνω σε μια έκταση 53.000 στρεμμάτων.

## Παραπομπές


Κατηγορία:Πόλεις του Ισραήλ
Κατηγορία:Ιστορικές εβραϊκές κοινότητες
Γέφυρα Καβούρ

Η **Γέφυρα Καβούρ** είναι γέφυρα στη Ρώμη, που συνδέει την Piazza del Porto di Ripetta με το Lungotevere dei Mellini, στο *Rioni* Campo Marzio και το Prati . 

Η γέφυρα χρησιμεύει επίσης ως σύνδεση μεταξύ της  και της περιοχής Campo Marzio κοντά στο Ara Pacis .
μικρογραφία|335x335εσ| Η ρωμαϊκή παράδοση της πρωτοχρονιάτικης κατάδυσης στον Τίβερη.
Από τη μεταπολεμική περίοδο, το πρωί της 1ης Ιανουαρίου κάθε έτους, συνεχίζεται η παράδοση της κατάδυσης στον Τίβερη από κολυμβητές που πηδούν από το στηθαίο της γέφυρας.

## Ιστορία
Η γέφυρα, σχεδιασμένη από τον αρχιτέκτονα Angelo Vescovali, χτίστηκε μεταξύ 1896 και 1901, για να αντικαταστήσει την προσωρινή *Passerella di Ripetta*, που χρονολογείτο από το 1878 .  Εγκαινιάστηκε στις 25 Μαΐου 1901 και πήρε το όνομά της από τον Camillo Benso, κόμη του Cavour, έναν από τους πρωτοπόρους της ιταλικής ενοποίησης.

## Περιγραφή
Η γέφυρα έχει πέντε καμάρες τοιχοποιίας καλυμμένες με ασβεστόλιθο. 

## Δείτε επίσης
* Τζον Κρεγκ

## Παραπομπές


## Βιβλιογραφία
* 
* 

## Εξωτερικοί σύνδεσμοι
* 

Κατηγορία:Γέφυρες στη Ρώμη
Σανγκ-Τσι

Ο **Σανγκ-Τσι** (**Shang-Chi**) είναι πλασματικός χαρακτήρας που εμφανίζεται σε Αμερικανικά κόμικς που εκδίδονται από την Marvel Comics. Ο χαρακτήρας έκανε την πρώτη του εμφάνιση στο *Special Marvel Edition* #15 (1973). Είναι γνωστός για την ικανότητά του σε μάχη σώμα με σώμα, αν και κατέχει υπερφυσικές ικανότητες.

Ο Σιμού Λιού υποδύθηκε τον χαρακτήρα στην ταινία του Κινηματογραφικού Σύμπαντος της Marvel *[[Ο Shang-Chi και ο Θρύλος των Δέκα Δαχτυλιδιών]]* (2021) και θα επιστρέψει στο *[[Εκδικητές: Η Άνοδος του Doctor Doom]]* (2026).

## Παραπομπές


## Εξωτερικοί σύνδεσμοι

* Σανγκ-Τσι στο Marvel.com

Κατηγορία:Υπερήρωες της Marvel Comics
Κατηγορία:Χαρακτήρες των Εκδικητών
Κατηγορία:Χαρακτήρες κόμικς που δημιουργήθηκαν το 1973
Κατηγορία:Κόμικς που έγιναν ταινίες
Μακρόγυρος

Ο **μακρόγυρος** (λατινική και επιστημονική ονομασία *Macrogyrus*) είναι γένος σκαθαριών, που ανήκει στην οικογένεια γυρινίδες. Κατά μία άποψη, οι μακρόγυροι υποδιαιρούνται σε τρία *υπογένη*: τον ανδρόγυρο (*Andogyrus*), τον κυκλόμιμο (*Cyclomimus*) και τον «καθαυτό» μακρόγυρο (*M. sensu stricto*). Συνολικώς το γένος περιλαμβάνει τα εξής :

* *Macrogyrus aenescens* (Régimbart, 1882)
* *Macrogyrus albertisi* (Régimbart, 1882)
* *Macrogyrus angustatus*, Régimbart, 1883
* *Macrogyrus australis* (Brullé, 1835) - «μακρόγυρος ο νότιος»
* *Macrogyrus blanchardi*, Régimbart, 1883
* *Macrogyrus caledonicus* (Fauvel, 1867)
* *Macrogyrus canaliculatus*, Frogatt, 1907
* *Macrogyrus convexus*, Ochs, 1937
* *Macrogyrus darlingtoni*, Ochs, 1949
* *Macrogyrus elongatus*, Régimbart, 1883 - «μακρόγυρος ο επιμήκης»
* *Macrogyrus finschi*, Ochs, 1925
* *Macrogyrus gibbosus*, Ochs, 1956
* *Macrogyrus gouldii* (Hope, 1842)
* *Macrogyrus heurni*, Ochs, 1955
* *Macrogyrus howittii* (Clark, 1864)
* *Macrogyrus latior*, Tillyard, 1926
* *Macrogyrus leechi*, Mouchamps, 1951
* *Macrogyrus leopoldi*, Ball, 1932
* *Macrogyrus loriai*, Ochs, 1955
* *Macrogyrus oberthueri*, Régimbart, 1883
* *Macrogyrus obliquatus* (Aubé, 1838)
* *Macrogyrus oblongus* (Boisduval, 1835)
* *Macrogyrus obsoletus*, Régimbart, 1907
* *Macrogyrus oratus* - «μακρόγυρος ο επίχρυσος»
* *Macrogyrus orthocolobus*, Heller, 1914
* *Macrogyrus ovatus*, Ochs, 1934
* *Macrogyrus paradoxus*, Régimbart, 1883
* *Macrogyrus purpurascens*, Régimbart, 1883
* *Macrogyrus reichei* (Aubé, 1838)
* *Macrogyrus reticulatus*, Régimbart, 1899 - «μακρόγυρος ο δικτυωτός»
* *Macrogyrus rivularis* (Clark, 1863)
* *Macrogyrus sexangularis*, Régimbart, 1907
* *Macrogyrus striolatus* (Guérin-Meneville, 1830)
* *Macrogyrus sumbawae* (Régimbart, 1882)
* *Macrogyrus toxopeusi*, Ochs, 1955
* *Macrogyrus variegatus*, Régimbart, 1907
* *Macrogyrus venator* (Dejean, 1833) - «μακρόγυρος ο κυνηγός»
* *Macrogyrus viridisulcatus*, Mjöberg, 1916
* *Macrogyrus wetarensis*, Ochs, 1953

## Παραπομπές


Μακρογυρος
Ετέρυδρος

Ο **ετέρυδρος** (λατινική και επιστημονική ονομασία *Heterhydrus*) είναι γένος σκαθαριών, που ανήκει στην οικογένεια δυτισκίδες και περιλαμβάνει σήμερα τα εξής πέντε είδη:

* *Heterhydrus adipatus*, Guignot, 1952
* *Heterhydrus agaboides*, Fairmaire, 1869
* *Heterhydrus ghanensis*, Wewalka, 1980
* *Heterhydrus senegalensis* (Laporte, 1835)
* *Heterhydrus sudanensis*, Zimmermann, 1927

## Παραπομπές


Ετερυδρος
Τραχύπαχος

Ο **τραχύπαχος** (λατινική και επιστημονική ονομασία *Trachypachus*) είναι γένος σκαθαριών, που ανήκει στην ομώνυμη οικογένεια τραχυπαχίδες και περιλαμβάνει τέσσερα πλήρως περιγραφέντα είδη, τα εξής:

* *[[Trachypachus holmbergi]]*
* *[[Trachypachus gibbsii]]*
* *Trachypachus zetterstedi*
* *[[Trachypachus slevini]]*

## Παραπομπές


## Πηγές
* George E. Ball, "Trachypachidae", in Ross H. Arnett, Jr. and Michael C. Thomas, *[[American Beetles]]* (CRC Press, 2001), vol. 1

Τραχυπαχος
Ξενοδοχείο Τσέλσι

Το **Ξενοδοχείο Chelsea** βρίσκεται στην 222 West 23rd Street, στη γειτονιιά Chelsea του Μανχάταν, στη Νέα Υόρκη. Κτίστηκε μεταξύ του 1883 και του 1884, σε σχέδια του Philip Hubert, με ρυθμό που περιγράφεται είτε ως Queen Anne Revival, είτε Βικτοριανό - Γοτθικό. Το κτίριο έχει 12 ορόφους, λειτούργησε αρχικά ως συγκρότημα κατοικιών, και αποτέλεσε κατοικία για πολλούς συγγραφείς, μουσικούς, καλλιτέχνες, κάποιοι απο τους οποίους μένουν ακόμα σε αυτό κατά τον 21ο αιώνα. Μέχρι το 2022, το μεγαλύτερο μέρος του κτιρίου λειτουργεί ως πολυτελές ξενοδοχείο. Το κτίριο αποτελεί τοπόσημο της Νέας Υόρκης και βρίσκεται στον κατάλογο του Εθνικού Αρχείου Ιστορικών Τοποθεσιών. 

Η πρόσοψη του ξενοδοχείου Chelsea έχει 11 ορόφους, ενώ το πίσω μέρος του ξενοδοχείου 12 ορόφους. Ήταν από τα πρώτα κτίρια της πόλεως με διώροφα και ρετιρέ διαμερίσματα, ενώ διαθέτει επίσης βεράντα στον τελευταίο όροφο. Το ξενοδοχείο αρχικά δεν είχε περισσότερα από 100 διαμερίσματα. Χωρίστηκε σε 400 διαμερίσματα κατά τον 20ό αιώνα ενώ από το 2022 έχει 155 διαμερίσματα.

Με τα χρόνια, στο κτίριο έχουν μείνει πολλοί αξιόλογοι καλλιτέχνες, όπως ο Άρθουρ Μίλερ, ο Μπομπ Ντύλαν, ο Άρθουρ Σ. Κλαρκ και ο Βίρτζιλ Τόμσον. Το ξενοδοχείο Chelsea απετέλεσε το σκηνικό ή την έμπνευση για πολλά καλλιτεχνικά έργα και έχει χρησιμοποιηθεί ως χώρος εκδηλώσεων και χώρος γυρισμάτων.
μικρογραφία|Εξωτερική λεπτομέρεια
μικρογραφία|Διακόσμηση στη σκάλα του ξενοδοχείου Chelsea.
μικρογραφία| Μια σουίτα στο ξενοδοχείο πριν από την ανακαίνιση του 2010 και του 2020
εναλλ.=A close-up of the hotel's signage|μικρογραφία| Κοντινό πλάνο της ταμπέλας του ξενοδοχείου
μικρογραφία|Το ξενοδοχείο όπως φαίνεται από τα βορειοανατολικά.
μικρογραφία|Χώρος υποδοχής του ξενοδοχείου το 2010
μικρογραφία|Οι σκάλες του ξενοδοχείου

## Παραπομπές


## Εξωτερικοί σύνδεσμοι
* 
* 

Κατηγορία:Γενιά Μπητ
Ακριτίδης

Το επώνυμο **Ακριτίδης** πιθανόν αναφέρεται στους:
* Αλέξανδρος Ακριτίδης (1864–1921), Έλληνας επιχειρηματίας
* Νίκος Ακριτίδης (1935), Έλληνας επιχειρηματίας και πολιτικός

Κατηγορία:Ελληνικά επώνυμα
Ακριτίδου

Το ελληνικό επώνυμο **Ακριτίδου** μπορεί να αναφέρεται σε κάποιο από τα παρακάτω πρόσωπα:

* Βαρβάρα Ακριτίδου (γεν. 1981), Ελληνίδα τζουντόκα 
* Ελίνα Ακριτίδου (γεν. 1972), Ελληνίδα ηθοποιός

Κατηγορία:Ελληνικά επώνυμα
Αλέκος Ουδινότης

Ο **Αλέκος Ουδινότης** (Αθήνα, 1935 - Θεσσαλονίκη, 15 Μαρτίου 2020) ήταν Έλληνας ηθοποιός του θεάτρου και του κινηματογράφου.

## Βιογραφία
Γεννημένος το 1935 στην Αθήνα, ο Αλέκος Ουδινότης φοίτησε στη Δραματική Σχολή του Θεάτρου Τέχνης, από την οποία και αποφοίτησε το 1960, ενώ, παράλληλα, ακολούθησε σπουδές μαθηματικών στο Πανεπιστήμιο Αθηνών. 

Μετά το πέρας της περιόδου της Δικτατορίας των Συνταγματαρχών, πιο συγκεκριμένα το 1974, συνεργάστηκε με το Κρατικό Θέατρο Βορείου Ελλάδος, με την πρώτη του συμμετοχή ως ηθοποιού να λαμβάνει χώρα κατά τη διάρκεια του ίδιου έτους, στην παράσταση «Ο Βυσσινόκηπος» του Αντόν Τσέχωφ, σε σκηνοθεσία του Μίνου Βολανάκη.

Η μεταξύ των δύο πλευρών συνεργασία διήρκεσε έως το 1999, με τον ίδιο τον Ουδινότη να συμμετέχει σε σημαντικό αριθμό παραστάσεων, με τελευταία εξ'αυτών να είναι η συμμετοχή του στην παράσταση «Η σιωπή της Άλκηστης» της Τίνας Στεφανοπούλου και της Ομάδας Νέμεση, σε σκηνοθεσία του ιδίου.

Απεβίωσε στις 15 Μαρτίου 2020, στην πόλη της Θεσσαλονίκης όπου και κατοικούσε, ενώ η κηδεία του έλαβε χώρα κατά τη διάρκεια της αμέσως επόμενης ημέρας, εντός της εκκλησίας της Αναστάσεως του Σωτήρος, στη Θέρμη.

## Φιλμογραφία

## Παραπομπές


Κατηγορία:Έλληνες ηθοποιοί θεάτρου
Κατηγορία:Έλληνες σκηνοθέτες θεάτρου
Κατηγορία:Έλληνες ηθοποιοί κινηματογράφου
Κατηγορία:Απόφοιτοι της Δραματικής Σχολής Θεάτρου Τέχνης Καρόλου Κουν
RAID

εναλλ.=Τέσσερις σκληροί δίσκοι σε διάταξη RAID.|μικρογραφία|Συστοιχία Raid τεσσάρων σκληρών δίσκων HDD.
Το **RAID** προέρχεται από τη φράση **Redundant Array of Independent Disks**. Μεταφράζεται σαν **Πλεονάζουσα Συστοιχία Ανεξάρτητων Δίσκων**, όμως ο όρος που χρησιμοποιείται είναι το αγγλικό αρκτικόλεξο **RAID** και όχι το ελληνικό **ΠΣΑΔ**.

Η βασική λογική πίσω από την λειτουργία δίσκων σε συστοιχία RAID είναι απλή: Δύο ή περισσότεροι σκληροί δίσκοι συνεργάζονται μεταξύ τους, και το σύστημα τους βλέπει σαν ένα ενιαίο δίσκο. Το **RAID** χωρίζεται σε “επίπεδο” ή “level” – και η τελική συστοιχία των δίσκων παρέχει υψηλότερη ασφάλεια στα δεδομένα, από το να λειτουργούσαν σε επιμέρους ξεχωριστούς δίσκους.

## Επίπεδα RAID
Υπάρχουν 7 επίσημα επίπεδα RAID, από το RAID 0 έως το RAID 6. Στην πράξη, όμως, αυτά που χρησιμοποιούνται πιο συχνά είναι τα RAID 1, RAID 5, και RAID 6.

### RAID 1
Το πιο απλό RAID όλων είναι το RAID 1: Δύο δίσκοι, ο ένας είναι ακριβές αντίγραφο του άλλου. Η εγγραφή αρχείου στο RAID, γίνεται αυτόματα και στους δύο δίσκους. Αν ο ένας δίσκος χαλάσει τότε ο άλλος δίσκος συνεχίζει να λειτουργεί προστατεύοντας έτσι τα αρχεία από το να χαθούν. Μέχρι ο πρώτος δίσκος να αντικατασταθεί το συντομότερο δυνατόν έτσι ώστε να αποκατασταθεί και η λειτουργία του RAID 1. Η ταυτόχρονη εγγραφή του αρχείου στους δύο δίσκους γίνεται με την ταχύτητα του πιο αργού δίσκου από τους δυο.

#### Πλεονεκτήματα

* Ασφάλεια δεδομένων

#### Μειονεκτήματα

* Μειωμένη ταχύτητα εγγραφής
* Εκμετάλλευση της χωρητικότητας μόνο του ενός δίσκου.

### RAID 5
Το RAID 5 υλοποιείται με τουλάχιστον τρεις δίσκους, ενώ μπορεί να χάσει τον ένα από αυτούς χωρίς να επηρεαστούν τα συνολικά δεδομένα. Για την εγγραφή των δεδομένων χρησιμοποιείται μια μέθοδος που ονομάζεται striping (διαγράμμιση). Κάθε αρχείο χωρίζεται σε κομμάτια (blocks), συνήθως των 64KB, τα οποία μοιράζονται ανάμεσα σε όλους τους διαφορετικούς δίσκους της συστοιχίας. Το κλειδί του RAID 5 είναι πως, για κάθε γραμμή (row) από blocks που αποθηκεύεται στους δίσκους, δημιουργεί ένα ισότιμο (parity block). Με αυτή τη μέθοδο, όταν χαλάσει ένας δίσκος της συστοιχίας, το RAID 5 μπορεί να υπολογίσει ακριβώς τα κομμάτια των δεδομένων που περιείχε, με βάση το parity. Αν χαλάσουν ταυτόχρονα δύο δίσκοι της συστοιχίας, ο υπολογισμός είναι αδύνατος, και ουσιαστικά χάνονται όλα τα δεδομένα του RAID 5.

## Πηγές
* 
* 

## Εξωτερικοί σύνδεσμοι
* 

Κατηγορία:Δεδομένα υπολογιστή
Batgirl

**Batgirl** είναι το όνομα διάφορων υπερηρωίδων που εμφανίζονται σε Αμερικανικά κόμικς που εκδίδονται από την DC Comics. Η πρώτη και πιο γνωστή Batgirl είναι η Μπάρμπαρα Γκόρντον, η οποία δημιουργήθηκε από τους Γουίλιαμ Ντόζιερ, Τζούλιους Σουόρτζ, Γκάρντνερ Φοξ και Καρμίν Ινφαντίνο, και έκανε την πρώτη της εμφάνιση στο *[[Detective Comics]]* #359 (Ιανουάριος 1967).

## Παραπομπές


## Εξωτερικοί σύνδεσμοι

* 

Κατηγορία:Υπερήρωες της DC Comics
Κατηγορία:Χαρακτήρες κόμικς που δημιουργήθηκαν το 1961
Κατηγορία:Χαρακτήρες κόμικς που δημιουργήθηκαν το 1967
Κατηγορία:Χαρακτήρες κόμικς που δημιουργήθηκαν το 2006
Κατηγορία:Χαρακτήρες του Batman